section_heading: Životopis
paragraph_text: Ivan Babić rođen je u Imotskome 1961. godine. Na zagrebačkom Filozofskom fakultetu 1987. godine završio je studij filozofije i ruskog jezika i književnosti. Diplomirani je knjižničar. Od 1984. godine prevodi pjesničke, prozne i teorijske tekstove s ruskoga na hrvatski jezik. Suradnik je brojnih časopisa i 3. programa Hrvatskog radija. 1998. godine izabran je za prevoditelja godine u tjedniku Hrvatsko slovo.